laion/Wikipedia-Exotic huggingface dataset:
בית המלכה

בית המלכה (למפת לונדון מוגדלת)   קנט סארי ברקשייר בקינגהאם הרטפורדשייר אסקס בית המלכה (למפת לונדון רגילה)   קנט סארי בר. בקי. הרטפורדשייר אסקס בית המלכה (למפת הרובע המלכותי של גריניץ' רגילה)   בית המלכה (למפת הרובע המלכותי של גריניץ' מוגדלת)   בית המלכה בית המלכה (באנגלית: Queen's House) הוא מבנה בגריניץ' שבמזרח לונדון המהווה חלק מהמוזיאון הימי הלאומי של הממלכה המאוחדת ואתר מורשת עולמית של ארגון אונסק"ו. המבנה תוכנן על ידי האדריכל איניגו ג'ונס ונבנה בשנים 1616-1617 עבור אן מדנמרק, אשתו של המלך ג'יימס הראשון. המבנה עבר שיפוץ והרחבה תחת פיקוחו של ג'ונס בשנת 1635 כדי לשמש את המלכה הנרייטה מריה, אשת המלך צ'ארלס הראשון. המבנה נחשב לאחד המבנים החשובים ביותר בהיסטוריה האדריכלית הבריטית בשל סגנונו הקלאסי הפלדיאני והיותו המבנה הראשון שנבנה בבריטניה בסגנון זה. בית המלכה נבנה בסמוך לארמון גריניץ' (שלימים כונה ארמון פלסנטייה), שהיה בנוי לבנים אדומות (בדומה לארמון המפטון קורט), ועל כן היווה ניגוד ארכיטקטוני לשאר מבני הארמון בשל צבעו הלבן וסגנונו. המבנה שימש בית אירוח של המלכה, בו ארחה את מקורביה, ולא התקיימו בו אירועים רשמיים - אלה נערכו בארמון פלסנטייה עצמו. בשנת 1642, בשל מלחמת האזרחים האנגלית הפסיק מבנה בית המלכה לשמש ארמון מלכותי לאחר שריפת ארמון פלסנטייה. בית המלכה נותר מבנה המשמש לאירועים רשמיים, אף ששרידי ארמון פלסנטייה נהרסו בין 1660 ל-1690 ובמקומם נבנה בין השנים 1696–1752 בית החולים גריניץ' עבור אנשי הצי המלכותי לפי תוכניותיו של האדריכל סר כריסטופר רן. על פי הוראות המלכה מרי השנייה נהרסו מבני הארמון הישן כך שניתן יהיה לראות מבית המלכה את נהר התמזה (ולהפך). בשל הנחיה זו נמצאים מבני בית החולים משני צדדי בית המלכה - ובין שני חלקים אלה חצר גדולה שרוחבה בדיוק כרוחב בית המלכה - 115 מטרים. בשנת 1806 הפך הבניין לחלק מבית הספר לרפואה עבור בני ימאים. בשל מחסור במקום נבנו שני אגפים לבית הספר משני צידי בית המלכה. אגפים אלה קושרו לבית המלכה באכסדראות עמודים בשנת 1807. לאגפים אלה התווספו מבנים נוספים עד שנת 1876. בשנת 1933 הפסיק המבנה לשמש את בית הספר לרפואה שעבר להולברוק בסאפוק, ובית המלכה הפך לחלק מהמוזיאון הימי הלאומי שהוקם מכוח חוק של הפרלמנט הבריטי משנת 1934. המוזיאון נפתח לציבור בשנת 1937. בשנים 1986-1999 שופץ הבניין, וכיום הוא מציג את אוסף האמנות של המוזיאון הימי הלאומי - ובעיקר יצירות שנוצרו בין המאה ה־17 למאה ה-20. מדיה וקבצים בנושא בית המלכה בוויקישיתוף אתר האינטרנט הרשמי של בית המלכה תמונות בית המלכה
מחכה שתשוב

"מחכה שתשוב" הוא סינגל שהוקלט על ידי הזמרת הישראלית שירי מימון. את השיר הוציאה ב-24 ביולי 2012 לאור חברת התקליטים הליקון כסינגל השני מתוך אלבומה השלישי של מימון, "שלג בשרב". "מחכה שתשוב" נכתב והולחן על ידי מורן גמליאל, והופק על ידי תומר בירן. השיר עוסק בתחושת הכאב והכמיהה לחזרתו של אהובה של מימון. הדוברת מבטאת את הקושי לחשוף את כל האמת הרגשית שלה, כיוון שחלק מלבה מת. ישנו קונפליקט בין הרצון להיחשף ולשחרר את הרגשות, לבין הפחד מוויתור הזיכרונות המשותפים ביניהם. הפזמון מספר על ציפייה עזה לחזרתו של האהוב, לצד תחושת אובדן שנשארת גם כשהדמעות כבר יבשו וגעגועים שלא מרפים. בית נוסף מפשיט את הסבל דרך תחושות סמליות כמו "משב קולות רחוקים" ו"ריח מוכר", שמייצגים את הזיכרונות הרודפים את הדוברת. "הלב התועה בלילה הזר" משקף את חוסר המנוחה הנפשי. בעטיפה נראית מימון שוכבת על ספה ומביטה למצלמה. התמונה בשחור-לבן, ומימון לובשת גופייה פשוטה. היא נשענת על ידה הימנית, ושיערה פזור. הסביבה והצבעים יוצרים תחושה שקטה. בפינה הימנית התחתונה מופיע הכיתוב "שירי מימון", שם השיר "מחכה שתשוב", ואורכו, שלוש דקות ועשר שניות. הטקסט בעיצוב פשוט וברור. הווידאו קליפ הרשמי ל"מחכה שתשוב" בוים על ידי שגיא דהרי. בבתים מופיעה מימון כשעל גופה מוקרנים צורות גאומטריות בצבעים עדינים. היא לובשת שמלה צמודה בצבע גוף. בפזמונים מופיע על רקע כחול, המדמה כוכבים בשמי הלילה. היא לבושה בשמלת שמנת בעלת עיטורי כסף ונצנצים. לצידה מופיע השחקן ניר גרינברג, שלעיתים נוגע בה באינטימיות או מנשק את גופה. ב-9 ביולי 2012 הוצג "מחכה שתשוב" כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום השני, ורשם את שיאו במצעד. צעידתו בדירוג נמשכה תשעה שבועות רצופים, עד שב-8 בנובמבר יצא מהטבלה. מילות השיר, באתר שירונט שירי מימון - מחכה שתשוב - קליפ, סרטון בערוץ "הערוץ הרשמי של שירי מימון", באתר יוטיוב, 31 באוגוסט 2012
אליס מאדגארדן

אליס מאדגארדן (באנגלית: Alice Mudgarden) היא הלהקה לה ניתנו הקרדיטים על השיר "Right Turn" מאלבומה של להקת הגראנג' אליס אין צ'יינס, Sap שיצא בשנת 1992. השיר נכתב על ידי גיטריסט אליס אין צ'יינס ג'רי קאנטרל, והושר על ידי קאנטרל, וסולנה של הלהקה ליין סטאלי, יחד איתם שרו כריס קורנל מלהקת סאונדגארדן ומרק ארם מלהקת מאדהני. אליס מאדגארדן הוא שילוב של כל שמותיהן שלוש הלהקות. גראנג' אליס אין צ'יינס מאדהני סאונדגארדן "Right Turn" מילות השיר
לחסד וגאולה המשך ישר

"לחסד וגאולה המשך ישר" הוא אלבום האולפן השביעי של הזמרת הישראלית איה כורם. הוא יצא לאור ב-12 בספטמבר 2024 תחת הוצאת חברת ההפצה אוטס. אם הייתם שואלים אותי לפני שנה, הייתי אומרת לכם שהאלבום הבא שלי הולך להיות אלבום רגיל, לא קונספט, לא תרגומים, לא כלום, שירים. אבל אז לפני שנה קרה מה שרה וממשיך לקרות מה שקורה, אז זה לא אלבום רגיל, כי מה שקורה מסביבנו הוא לא רגיל. — איה כורם על האלבום את האלבום הפיק בן זוגה של כורם, אדם בן אמיתי. מילות השירים נכתבו על ידי איה כורם, המוזיקה לשירים הולחנה על ידי איה כורם ואדם בן אמיתי. האלבום בחוץ. ״לחסד וגאולה המשך ישר״ להאזנה, באתר פייסבוק, ‏12 בספטמבר 2024 "שמחה יותר מאשר בדרך כלל על הזכות להיות ביחד", באתר 103FM, ‏20 בספטמבר 2024
אספת המעמדות

במשטר הישן של צרפת, אספת המעמדות (בצרפתית: états généraux) הייתה גוף מייעץ ומחוקק של המשטר הישן המלוכני בצרפת, המורכב מבני כל המעמדות הצרפתיים, שנועד להביע בפני המלך את רחשי ליבו של העם ולעזור לו, כביכול, לקבל החלטות חשובות. אספת המעמדות כונסה ופוזרה על ידי המלך. לאספה לא היה כוח משל עצמה, והיא שימשה אך ורק גוף מייעץ, שעשה זאת בעיקר על ידי הגשת אמנות של המעמדות השונים וייעוץ למלך בנוגע למדיניות בנוגע למסים. אספת המעמדות נוסדה ב-1302 ופוזרה ב-1789, בפרוץ המהפכה הצרפתית. במהלך 487 שנות קיומה התכנסה האספה 22 פעם, עד לכינוסה האחרון בשנת 1789. בפעם הראשונה כונסה האספה על ידי פיליפ הרביעי בשנת 1302, אך האספה שכונסה ב-1346 נחשבת כאספה הרשמית הראשונה. הניסיונות לעשותה מכשיר פיקוח על המלוכה ולכנסה במועדים קבועים נכשלו. בין השנים 1614 ל-1789 לא התכנסה האספה עקב חיזוק המלוכה האבסולוטית בצרפת. ב-17 ביוני 1789 כונסה האספה על פי דרישת אספת הנכבדים (הנוטאבלים), כדי לדון ולטפל במצב הכלכלי הקשה בצרפת. הדרישה העלתה מחלוקת חריפה באשר למספר נציגי המעמד השלישי ביחס למספר שני המעמדות האחרים. הנוטאבלים הסכימו אמנם שמספר נציגי המעמד השלישי יהיה שווה למספר נציגי שני המעמדות העליונים ביחד, אולם לא הוחלט אם לכל מעמד יהיה קול אחד בלבד (ואז יתבטל יתרונו המספרי של המעמד השלישי) או שההצבעה תיערך על פי מספר הצירים. הנציגים שנבחרו לאספה אספו מהציבור תלונות על המצב באזורם אך גם הצעות לתיקונים חוקתיים בעלי משמעות כללית, וברחבי המדינה נוצרה אווירה של ציפיות ותסיסה. אספת המעמדות נפתחה בוורסאי ב-5 במאי 1789 בנוכחות המלך והשרים, אך לאכזבת הצירים לא הוזכרה כלל חוקה חדשה אלא רק בקשה לאישור מיסים ומתן עצות. צירי המעמד השלישי הזועמים פיזרו בכוח את אספת המעמדות והכריזו על הקמת האספה הלאומית, בה זכה המעמד השלישי לקול שווה. מהלך זה סלל את הדרך לפרוץ המהפכה הצרפתית באותה שנה. האספה כללה את נציגי שלושת המעמדות שהרכיבו את החברה הצרפתית: המעמד הראשון - אנשי הכמורה (כ-100,000 איש) המעמד השני - אנשי האצולה (כ-400,000 איש) המעמד השלישי - אלה שאינם אנשי אצולה ואינם אנשי כמורה, ובמילים אחרות: פשוטי העם. מעמד זה כלל 98% מאוכלוסיית צרפת, כ-24.5 מיליון איש, וכלל בתוכו את הבורגנות, זעיר-בורגנות, איכרים, חסרי רכוש ונוודים. לכל אחד מהמעמדות היה קול אחד במועצה, עובדה שנתנה משקל יתר לנציגי המעמד הראשון והשני, שיחד ייצגו 2% מהחברה הצרפתית - עד כדי פי 33.3 משיעורם הריאלי. המעמד השלישי - פשוטי העם - קיבלו באספה ייצוג שהיה שווה ערך לכשליש משיעורם הריאלי באוכלוסייה. שני המעמדות העליונים בחרו את נציגיהם בבחירות אישיות ישירות. נציגי המעמד השלישי נבחרו בצורה עקיפה: בכל אזור בחירה נערכו שנים עד שלושה שלבי ביניים עד לבחירת נציגי האזור לאספת המעמדות. אספת המעמדות של שנת 1789 מדיה וקבצים בנושא אספת המעמדות בוויקישיתוף אספת המעמדות, באתר אנציקלופדיה בריטניקה (באנגלית) ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
The World of David Bowie

The World of David Bowie הוא אלבום אוסף של הזמר-יוצר האנגלי דייוויד בואי, שיצא לאור ב-6 במרץ 1970 בהוצאת דקה רקורדס כחלק מסדרות The World of... בעקבות הצלחתו של בואי עם הסינגל "Space Oddity". הוא מורכב בעיקר מחומרים שהקליט ב-1967 עבור חברת-הבת דקה דרים, כולל כל הרצועות מלבד ארבע מאלבום הבכורה David Bowie, וכן שלושה שירים שלא יצאו בעבר – "Karma Man",‏ "Let Me Sleep Beside You" ו-"In the Heat of the Morning" – והבי-סייד מ-1966 "The London Boys". רשימת הרצועות אושרה על ידי בואי עצמו, בעוד שהעטיפה סופקה על ידי דייוויד בינגטון. האלבום הופץ מחדש באפריל 1973 עם עטיפה מתקופת זיגי סטארדאסט. צד א' "Uncle Arthur" ‏– 2:07 "Love You till Tuesday" –‏ 3:09 "There Is a Happy Land" ‏– 3:11 "Little Bombardier" ‏– 3:24 "Sell Me a Coat" ‏– 2:58 "Silly Boy Blue" –‏ 3:48 "The London Boys" –‏ 3:20 צד ב' "Karma Man" –‏ 2:58 "Rubber Band" –‏ 2:17 "Let Me Sleep Beside You" –‏ 3:24 "Come and Buy My Toys" ‏– 2:07 "She's Got Medals" ‏– 2:23 "In the Heat of the Morning" ‏– 2:55 "When I Live My Dream" ‏– 3:22 מידע על הסינגל "The World of David Bowie" באתר מיוזיק בריינז מידע על היצירה "The World of David Bowie" באתר Discogs Cann, Kevin (2010). Any Day Now – David Bowie: The London Years: 1947–1974. Croydon, Surrey: Adelita. p. 185. ISBN 978-0-9552017-7-6. Pegg, Nicholas (2016). The Complete David Bowie (Revised and Updated ed.). London: Titan Books. p. 500. ISBN 978-1-78565-365-0.
Legs

"Legs" (בעברית: "רגליים") הוא סינגל של להקת הרוק האמריקאית זי זי טופ שיצא בהוצאת חברת התקליטים וורנר רקורדס במאי 1984 כסינגל הרביעי של אלבום האולפן השמיני של הלהקה, Eliminator. השיר נכתב על ידי בילי גיבונס (אנ'), דאסטי היל (אנ') ופרנק בירד (אנ') והופק על ידי ביל האם (אנ'). הווידאו קליפ של השיר זיכה את הלהקה בקטגוריית קליפ הלהקה הטוב ביותר של פרסי הווידאו קליפים של MTV. להקת האחים רייט (אנ') הוציאו גרסת כיסוי לשיר כחלק מהפסקול של הסרט משנת 1987, Overboard (אנ'). להקת הרוק הקנדית ניקלבק הוציא גרסת כיסוי לשיר כחלק מאלבום המחווה מ-2011, ZZ Top: A Tribute from Friends (אנ'). המוזיקאי האמריקאי קיד רוק הוציא גרסת כיסוי לשיר כחלק מאלבום המוזיקה מ-2002, WWF Forceable Entry (אנ').‏ מידע על היצירה "Legs" באתר מיוזיק בריינז מידע על הסינגל "Legs" באתר מיוזיק בריינז Rosen, Craig (5 באוגוסט 2013). "ZZ Top's 'Legs' and the Women Who Own Them". Yahoo! Music. אורכב מ-המקור ב-11 באוגוסט 2013. נבדק ב-11 באוגוסט 2013. {{cite web}}: (עזרה) Nobleman, Marc T. (14 ביולי 2013). "The Girl in the Video: 'Legs' (1984), part 1 of 3". Noblemania. ארכיון מ-2024-03-03. נבדק ב-5 בספטמבר 2021. {{cite web}}: (עזרה) "Sound Tracks". Billboard. 114 (11): 24. 16 במרץ 2002. ISSN 0006-2510. {{cite journal}}: (עזרה)
ארגון המגשרים בישראל

ארגון המגשרים בישראל הוא עמותה המאגדת עוסקים בגישור בישראל. תחת הארגון פועלים מגשרים פרטיים, מגשרים במרכזי הגישור בקהילה, מגשרי מהו"ת. "ארגון מגשרי ישראל" נוסד במאי 2024 על ידי מיזוג בין הארגונים "ארגון המגשרים בישראל" (נוסד ב־1999) ו"לשכת המגשרים בישראל" (נוסדה ב־2005). האספה הכללית מהווה את המוסד העליון בארגון. בראש הארגון עומד ועד מנהל נבחר, האחראי על קידום מטרות הארגון. יו"ר הארגון הוא עו"ד יגאל בורוכובסקי ומנכ"ל הארגון הוא מרק מוספיר, עורך דין ופסיכולוג קליני בכיר. כלל בעלי התפקידים בארגון פועלים בהתנדבות. הארגון כולל מעל ל-500 חברים, בהם מדריכים במרכזי הכשרה, מגשרים בתחילת דרכם ומגשרים ותיקים. כחלק מתנאי הקבלה לארגון, כל חברי הארגון מחזיקים בהשכלה אקדמית ומוכרים כמי שסיימו קורס גישור בסיסי וכן פרקטיקום מוכר על ידי הנהלת בתי המשפט. הארגון מקדם הזדמנויות לפיתוח מקצועי ויצירת קשרים באמצעות קורסי הכשרה, סדנאות וסמינרים. במסגרת הארגון פועלות ועדות מקצועיות, העוסקות בנושאים כמו כספים, שיווק, השתלמויות, אתיקה, חקיקה, גישור במוסדות בריאות, בארגונים עסקיים, במערכת הבנקאות ובענף הביטוח. בנוסף, הארגון מארגן כנסים מקצועיים, ימי עיון והכשרות, בשיתוף פעולה עם גופים נוספים. מטרות הארגון כוללות הרחבת השימוש בגישור כדרך לפתרון סכסוכים בקרב יחידים, ארגונים ומוסדות המדינה, תוך קידום פרופסיית הגישור ושמירה על אמות מידה מקצועיות גבוהות. הארגון פועל להשפיע על אסדרת תחום הגישור ולקדם את המקצוע מול מערכת המשפט, משרד המשפטים והכנסת, תוך ייצוג קהילת המגשרים. בנוסף, הארגון שואף לשנות את התודעה הציבורית בישראל בנוגע לגישור ולספק תשתיות ארגוניות תומכות, המאפשרות שיפור מקצועיות המגשרים באמצעות השתלמויות ועידוד למידה מתמשכת. במסגרת פעילותו, הארגון יזם מספר פרויקטים, בהם השתתפות בפרויקט של משרד הביטחון לתמיכה באנשי מילואים, באמצעות מתן שירותי גישור. בנוסף לכך, הארגון מקדם פרויקטים של גישור בבתי המשפט לתביעות קטנות ברחבי הארץ במהלך פגרת בית המשפט, במטרה להקל על העומס הרב בבתי המשפט. בנוסף, עוסק הארגון בקידום באפשרות לשירותי גישור בהיוועדות חזותית מרחוק, שמטרתו לספק שירותי גישור לאוכלוסיות מרוחקות, כגון תושבי עוטף עזה, הדרום והצפון. כמו כן, הארגון מעניק תו תקן לקורסי גישור מקצועיים. הארגון קיבל תעודת הערכה והוקרה מהנהלת בתי המשפט על תרומתו לפרויקט גישור בבית המשפט לתביעות קטנות ביולי עד ספטמבר 2024. לשכת המגשרים בישראל, אשר נוסדה בשם 'עמותת מגשרי ישראל', הוקמה בשנת 1999 בעידוד מערכת המשפט. נשיא העמותה הראשון היה פרופ' מוטי מירוני והיו"ר הראשון שלה היה עו"ד מיכאל צור. בשנת 2005 נבחר כיו"ר העמותה ד"ר דוד סילורה, ובתקופת כהונתו שונה שם העמותה ללשכת המגשרים בישראל. בין היו"רים שכיהנו מאז: עו"ד יניב שוורצמן וד"ר ירון נהוראי מאיר. פעילותה הציבורית של הלשכה כללה בין השאר פעולה למען הגדרת מקצוע הגישור באמצעות חקיקה בכנסת, קביעת סטנדרטים ונורמות מקצועיות להסמכה והכרה במגשרים בישראל, העלאת המודעות לגישור בציבור וקידום אתיקה מקצועית. בשנת 2017 הגישה לשכת המגשרים לכנסת את הצעת חוק המגשרים, התשע"ח-2017. בשנת 2024 העמותה התמזגה עם עמותת ארגון המגשרים בישראל. אתר האינטרנט הרשמי של ארגון המגשרים בישראל מערכת אייס, ארגון המגשרים בישראל בחר: זה היו"ר החדש, באתר אייס, 27 בדצמבר 2022 הבית למגשרים - ארגון מגשרי ישראל, באתר ארגון מגשרי ישראל, ‏24 בינואר 2024 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ארגון המגשרים בישראל".
בנגל

בֵּנְגָל (בבנגלית: বাংলা/বঙ্গ) הוא חבל ארץ בצפון-מזרח אסיה הדרומית. כיום הוא מחולק בין המדינה העצמאית בנגלדש, ובין המדינה ההודית מערב בנגל. בעבר הייתה בנגל ממלכה, ושטחים מממלכת בנגל העתיקה מצויים כיום אף במדינות ההודיות ביהר, טריפורה ואודישה. בנגל מיושבת בבני העם הבנגלי המוסלמי שדובר ברובו את השפה הבנגלית. האזור הוא אחד מהאזורים הצפופים בעולם עם למעלה מרבע מיליארד איש שחיים בצפיפות של למעלה מ-1,000 נפש לקמ"ר. תוחלת החיים היא בסביבות 70.36 שנים בבנגלדש ו-63.4 שנים במערב בנגל. כשמדובר באוריינות, מערב בנגל מובילה עם שיעור אוריינות של כ-77%. בבנגלדש שיעור האוריינות הוא כ 59.82%. רמת העוני והבערות היא גבוהה. אחוז האנשים החיים מתחת לקו העוני הוא יותר מ-30%. מפרץ בנגל מדיה וקבצים בנושא בנגל בוויקישיתוף בנגל, באתר אנציקלופדיה בריטניקה (באנגלית) הערכה ערך זה הוא קצרמר בנושא גאוגרפיה של אסיה ובנושא בנגלדש. אתם מוזמנים לתרום לוויקיפדיה ולהרחיב אותו.
ניצחונות קטנים

"ניצחונות קטנים" הוא אלבום האולפן השישי של הזמר הישראלי נתן גושן. הוא יצא לאור ב-26 בספטמבר 2024 בהוצאה עצמית, ובהפצת חברת D-Music. נתן גושן לקח הפסקה מהמוזיקה במשך יותר משלוש שנים והתרחק מהרשתות החברתיות, כמעט ולא הוציא שירים חדשים והופיע מעט. במהלך ההפסקה, גושן הרגיש שהוא מתרחק מהתודעה הציבורית, עד כדי כך שאנשים חשבו שהוא עובד בסופרמרקט. לדבריו, הסיבה להתרחקות הייתה למצוא איזון בריא ולא להיות "מכור" לתהילה. הוא קיבל ביקורת ישירה ממעריצים על כך שאכזב אותם. הזוגיות והאבהות של גושן היו טריגר לשינוי. גושן הוציא את האלבום לאחר ארבע שנים מהוצאת האלבום האחרון שלו, באתי לחלום. האלבום כולל 12 שירים, אותם כתב והלחין גושן. גושן היה מעורב בהפקה המוזיקלית של האלבום יחד עם גלעד שמואלי, מתן דרור, מאור שושן, סתיו בגר ושמעון יחיא. באלבום יש דואט של גושן עם אשתו, לירון, בשיר בשם "גן עדן". האלבום עוסק בנושאים של חיבור בין חומר לרוח, בין קודש לחול, ובין אמת לשקר, ומתמודד עם נושאי הצלחה, חשיפה, ומרדף אחר שאיפות. גושן מסביר שהאלבום משלב אלמנטים של חוויות מרכבת ההרים של חייו וגם דברים חדשים, בניסיון לעבור מ"גלות" ל"גאולה". כל השירים נכתבו והולחנו על ידי נתן גושן (למעט היכן שמצוין אחרת).  נתן גושן, שמעון יחיא, גלעד שמואלי, מאור שושן, סתיו בגר ומתן דרור מאיה כהן, חשוף יותר, מורכב יותר: נתן גושן חוזר למוזיקה אחרי מסע אישי, באתר ישראל היום, 26 בספטמבר 2024 מורן סקיטל, נתן גושן: "אנשים הגיעו אליי בסופר ושאלו אם אני עובד פה?", באתר עכשיו 14, 26 בספטמבר 2024
מרקורי רקורדס

מרקורי רקורדס (באנגלית: Mercury Records) היא חברת תקליטים אמריקאית בבעלות יוניברסל מיוזיק גרופ. הפופולריות שלה גברה בצורה משמעותית באופן עצמאי בשנות ה-40 וה-50. סמאש רקורדס ופונטנה רקורדס היו חברות-בת של מרקורי. חברת התקליטים עוסקת בהוצאת תקליטי רוק, פאנק, R&B, דו-וופ, מוזיקת נשמה, בלוז, פופ, רוק אנד רול וג'אז. בארצות הברית היא מופעלת באמצעות ריפבליק רקורדס; בממלכה המאוחדת וביפן (בתור מרקורי טוקיו במדינה האחרונה), היא מופעלת על ידי EMI רקורדס. מאז ההפרדה של איילנד רקורדס, מוטאון, מרקורי רקורדס ודף ג'אם רקורדינגס ששילבו את איילנד דף ג'אם מיוזיק גרופ (אנ'), מרקורי רקורדס הוכנסה תחת איילנד רקורדס, על אף שקטלוג המוזיקה שלה עדיין בבעלות קבוצת איילנד דף ג'אם מיוזיק גרופ (כיום איילנד רקורדס). אתר האינטרנט הרשמי של מרקורי רקורדס (באנגלית) מדיה וקבצים בנושא מרקורי רקורדס בוויקישיתוף מרקורי רקורדס, ברשת החברתית פייסבוק מרקורי רקורדס, ברשת החברתית אקס (טוויטר) מרקורי רקורדס, ברשת החברתית אינסטגרם Home, Mercury Records (באנגלית אמריקאית)
שחר אדום (2024)

"שחר אדום" (באנגלית: "One Day in October") היא מיני-סדרה ישראלית-אמריקאית בת ארבעה פרקים, המבוססת על סיפורים אמיתיים שאירעו במתקפת הטרור של חמאס בשבעה באוקטובר 2023. הסדרה נוצרה בהפקה משותפת של חברת הטלוויזיה yes, יחד עם רשת פוקס האמריקאית וחברות ההפקה זואה פילמס וספארקס גו. שלושת הפרקים הראשונים עלו לפלטפורמת הזרמת המדיה של yes ב-7 באוקטובר 2024, כשהפרק הרביעי עתיד לצאת בהמשך החודש. את הסדרה יצרו עודד דווידוף ודניאל פינקלמן, הפיקו אביב בן שלוש, לי קופרמן בן שלוש, דניאל פינקלמן וחיה אמור, והתסריט נכתב על ידי לירון בן שלוש, קרן ויסמן ואמיר הספרי. ב-20 באוגוסט 2024 רשת השידור yes הודיעה על הפקת סדרה בשיתוף פעולה עם ערוץ הטלוויזיה האמריקאי פוקס, שתהייה מבוססת על אירועי השבעה באוקטובר. הפרק מגולל את סיפורה של איה מידן (נעמי לבוב), חברת קיבוץ בארי, שבזמן המתקפה נמלטה עם צעיר בדואי מרהט, הישאם אלקארנאווי (וואל חמדון). הם הסתתרו יחד ממחבלי הנוח'בה, תוך שהם נאלצים לבנות אמון משותף בכדי לשרוד. הפרק מבוסס על סיפורם של שלושה מתנדבי "איחוד הצלה" אבי ג׳יאן (יובל סמו), עמנואל סקעת (אבי אזולאי) ואבי הדי ג'יי (יודקובסקי) בגילומו של נוה צור, שיוצאים באמבולנס למסע מסוכן של הצלת חיים בבוקר של 7 באוקטובר 2023 בזירות הטבח שביישובי עוטף עזה. הפרק מגולל את סיפורן של גלי עמר (נועה קידר) ועמית אמר (סוול אריאל אור), שתי צעירות שהגיעו לבלות במסיבת הנובה, ובמהלך המתקפה הסתתרו בתוך תא של שירותים כימיים, ומציג את רגעי האימה והמצב התודעתי שהיו שרויות בו במהלך ההסתתרות. הפרק מגולל את סיפורה של סבין תעסה (יעל אבקסיס), אלמנה שאיבדה ב-7 באוקטובר את בעלה ובנה, ואת נסיונה לשקם את חייה. נעמי לבוב – איה מידן וואל חמדון – הישאם אלקרנאווי יובל סמו – אבי ג׳יאן אבי אזולאי – עמנואל סקעת נוה צור – אבי הדי ג'יי (יודקובסקי) נועה קידר – גלי עמר סוול אריאל אור – עמית אמר יעל אבקסיס – סבין תעסה עמוד הסדרה, באתר של רשת yes עמוד הסדרה באתר IMDb נועם כהן, ‏"שחר אדום": yes ו-FOX האמריקנית ישתפו פעולה בסדרה על 7 באוקטובר, באתר ‏מאקו‏, 20 באוגוסט 2024 רועי אבן, ‏"שחר אדום" היא תמונת ניצחון אחרי שנה בלתי אפשרית, באתר ‏מאקו‏, 7 באוקטובר 2024 סיפורים שחייבים להישמע: "שחר אדום" חושפת את גבורת ה-7 באוקטובר, באתר www.maariv.co.il, ‏2024-10-08
פצצת עשן

פצצת עשן היא סוג של זיקוקין די-נור ופירוטכניקה שנועד לייצר כמות גדולה של עשן בעת הצתתו. פצצות עשן מכילות תערובת של חומרים מחמצנים (בדרך כלל אשלגן חנקתי), דלק (בדרך כלל סוכר), סודה לשתייה (כדי למנוע מהתחממות יתר) ואבקת פיגמנטי צביעה (במידה שפצצת העשן היא פירוטכנית). שריפת התערובת הזו גורמת להרתחה של הצבע ומאלצת אותו לצאת מהמכשיר, שם הוא מתעבה באטמוספירה ויוצר עשן. פצצות עשן היו חלק מההיסטוריה היפנית המוקדמת. ניתן לראות בכך בעת שימושם כחומר נפץ במהלך הפלישות המונגוליות ליפן של המאה ה-13, וכן בתכנון פצצות עשן ידניות מברזל וחרס שהוציאו עשן עם גז רעיל. מדיה וקבצים בנושא פצצת עשן בוויקישיתוף Ninja Exploding Smoke Bomb (Make Ninja Impact Smoke Bombs): Disappear Like a NINJA! by Kageboushi Clan, ASIN: B073TF95R1 Turnbull, Stephen (2004). Ninja AD 1460 - 1650 ([3. Dr.] ed.). Oxford: Osprey. ISBN 978-1-84176-525-9.
בסוף יום

"בסוף יום" הוא סינגל שהוקלט על ידי הזמרת הישראלית שירי מימון. את השיר הוציאה ב-9 בספטמבר 2012 לאור חברת התקליטים הליקון כסינגל השלישי מתוך אלבומה השלישי של מימון, "שלג בשרב". "בסוף יום" נכתב והולחן על ידי עידן רייכל, והופק על ידי תומר בירן. השיר מתאר תהליך של התחדשות והתבגרות, שבו הדוברת סוגרת דלתות ישנות ומבקשת להתחיל מחדש. היא מדברת על העצמה אישית, תוך הדגשה שהיא כבר לא הילדה שהייתה פעם ולא בורחת מעצמה או מאחרים יותר. השימוש בדימויים כמו "רוח האוספת בסערה" ו"מים סוערים וסוחפים" מסמל את הכוחות הפנימיים שלה ואת היכולת להתמודד עם אתגרים ולהמשיך הלאה, כשהיא נעה בכוחות עצמה קדימה עם עוצמה, גם אם הדרך מלאה במכשולים. בבית השני, היא מדברת על מה שנשאר לה אחרי יום מלא מאבקים – חלום ותקווה שממשיכים להניע אותה. הכוכבים שבשמיים מסמלים חיים חדשים ואור שמעודד אותה גם ברגעים קשים, כשהיא לעיתים שוכחת את המטרות שלה. בסיום קוראת לעצמה לרוץ קדימה, להתמיד ולהתמודד עם האתגרים, תוך הבנה שחשוב להמשיך לנסות, לא לפחד ליפול ולדעת לקום מחדש, עם ראייה לעתיד והתרוממות נפש. ב-18 באוקטובר 2012 נכנס למצעד הרשמי של גלגלצ במקום השלישי, ורשם את שיאו בדירוג. צעידתו נמשכה ארבעה שבועות רצופים עד 15 בנובמבר. ב-11 באוקטובר הוצג כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום התשיעי ורשם את שיאו במצעד. צעידתו נמשכה תשעה שבועות רצופים עד 20 בדצמבר. מילות השיר, באתר שירונט
המזכיר הכללי של חזבאללה

המזכיר הכללי של חזבאללה (בערבית: الأمين العام لحزب الله, בתעתיק מדויק: אלאמין אלעאם לחזב אללה), או בקצרה מזכ"ל חזבאללה, הוא מנהיג ארגון הטרור והמפלגה השיעית הלבנונית חזבאללה. התפקיד אינו מאויש, נכון לעכשיו, לאחר שהמזכ"ל חסן נסראללה נהרג בסיכול ממוקד במבצע סדר חדש ב-27 בספטמבר 2024. המזכיר הכללי הוא המנהיג העליון של חזבאללה, האחראי על קביעת המדיניות האידאולוגית, הפוליטית והצבאית של הארגון. תפקידיו כוללים את ניהול הפעילות הצבאית של חזבאללה, קביעת אסטרטגיות ההתנגדות לישראל ולמעורבות המערבית בלבנון, וכן ניהול הקשרים עם איראן, המממן העיקרי של הארגון. מאז שהוקמה מועצת הג'יהאד של חזבאללה ב-1995, שהיא המפקדה העליונה של הארגון, המזכ"ל עומד בראשה. בנוסף, המזכ"ל מעורב בקבלת החלטות פוליטיות המשפיעות על הפוליטיקה של לבנון, כגון השתתפות המפלגה בפרלמנט הלבנוני ובממשלת לבנון. המזכיר הכללי גם אחראי על שמירת האחדות בתוך הארגון ועל קשריו עם קהילת התומכים השיעים בלבנון. מנהיגו הראשון של חזבאללה היה מוחמד חוסיין פדלאללה, שהיה מנהיג דתי מתואלי ונחשב לאחר ממייסדי הארגון ולמנהיגו הרוחני. ב-1989 נוצר תפקיד המזכיר הכללי, ולמזכ"ל הראשון מונה סובחי א-טופיילי, שהיה מקורב למנהיג העליון של איראן, אייתוללה רוחאללה ח'ומייני. הוא דגל בהפיכת לבנון לתאוקרטיה אסלאמית, ולכן התנגד להסכם טאיף, שנחתם ב-1989 במטרה לסיים את מלחמת האזרחים בלבנון. בעקבות כך ביקשה סוריה, שתמכה בהסכם, מאיראן שתדיח את א-טופיילי, והיא אכן עשתה זאת ב-1991. במקומו של טופיילי מונה עבאס מוסאווי, שנחשב מתון יותר והיה גם הוא ממייסדי חזבאללה. ב-16 בפברואר 1992 הוא חוסל בסיכול ממוקד על ידי חיל האוויר הישראלי במבצע שעת לילה לאחר נפילתו בשבי של הנווט רון ארד. לאחר חיסולו של מוסאווי מונה חסן נסראללה, שעמד בראש הכוחות החמושים של חזבאללה, לתפקיד המזכ"ל. נסראללה הוביל את הארגון להשתתפותו הראשונה בפוליטיקה של לבנון, בבחירות לפרלמנט הלבנוני ובבחירות המקומיות. הוא הוביל את הארגון בעימותים המשמעותיים שלו עם ישראל, בהם המערכה ברצועת הביטחון, פרשת טננבוים, מלחמת לבנון השנייה ומלחמת חרבות ברזל, שבה לקח הארגון חלק גדול בחזית הצפונית. נסראללה הוביל את הארגון במשך למעלה מ-32 שנים, עד שחוסל בעצמו במבצע סדר חדש ברובע הדאחייה שבביירות ב-27 בספטמבר 2024. ערוץ החדשות "אל-חדת'" דיווח ב-29 בספטמבר 2024 כי מועצת השורא של חזבאללה בחרה בהאשם ספי א-דין לתפקיד מזכ"ל חזבאללה במקום חסן נסראללה, אך חזבאללה הכחיש את הדיווח. ספי א-דין חוסל בתקיפת חיל האוויר הישראלי ב־3 באוקטובר 2024. שאול שי, ארגון חזבאללה (2000-1982), יסודות גליון 2 – צה"ל בלבנון, המחלקה להיסטוריה, צה"ל, 2020, עמ' 121 שחר קליימן, 28 שנים לחיסול ששינה את חיזבאללה, באתר ישראל היום, 15 בפברואר 2020 פאדי אמון, בחיזבאללה מכחישים כי האשם ספי א־דין נבחר להחליף את נסראללה, באתר הארץ, 29 בספטמבר 2024